[Video] Die wêreld se hoflikste toeter | Maroela Media
[Video] Die wêreld se hoflikste toeter
ŉ Ingenieur het ŉ spesiale toeter in sy motor geïnstalleer en reken alle motors behoort standaard met dié vriendelike toet toegerus te word!
Mark Rober (37), van San Francisco in Amerika, is ŉ ingenieur, uitvinder en YouTube-persoonlikheid. Meer as 1 miljoen mense het al by sy YouTube-kanaal aangesluit waar hy gereeld video’s oplaai oor wetenskap, doen-dit-jouself-toestelle en kreatiewe idees. Hy het ook sewe jaar lank by Nasa aan die Curiosity-tuig gewerk wat nou op Mars gebruik word.
In dié video verduidelik Rober hoe hy padkommunikasie wil verander deur verskeie toeters in ŉ motor te installeer om verskillende boodskappe, op ŉ “hoflike manier” te kommunikeer. Hy verduidelik ŉ gewone toeter in ŉ motor klink onbeskof en kwaad en soms wil mens eintlik net op ŉ hoflike manier iemand laat weet om te ry by ŉ verkeerslig of indien hulle dalk van baan wil verwissel en moontlik voor jou gaan inry.
Hy verduidelik die besonderhede wat mens moet aankoop en hoe om die nuwe toeter te installeer en wys ŉ hele reeks gebruike vir dié hoflike toeter.
Hy installeer uiteindelik drie toeters in sy motor, ŉ hoflike, alledaagse toeter, ŉ vriendelike, sagter toeter om met voetgangers te kommunikeer en dan ŉ groot vragmotor-toeter.
[Video] Ongelooflike vingerkaleidoskoop
[Video] Tips & Trix: Stel jou kampeerterrein op
Dis n bakgat plan!
Toeter · 2 jaar gelede
Ek stel belang in ‘n skip-‘toeter’ om dit sagkens te stel. Gister in Vanderbijlpark was die verkeerslig al rooi terwyl ek regs wou draai toe foeter die beesblaas nog steeds oor die rooilig van voor. Kort daarna wou ek ook by ‘n lig regs draai met ‘n voertuig wat van voor aankom wat na my mening té naby was en blaas die beesblaas sy toeter vir my hier van agter af. Rober moet ook daaraan dink om vir laasgenoemde padvark ook ‘n sproeier te ontwikkel met die toepaslike reuke. Ek kort 9 dae om vir 57 jare ongeluksvry te bestuur en behoort by hierdie tyd te weet wat ek doen. Deur tydrenne vroeër jare het ek ook ‘n magdom geleer. K53 is ‘n sirkus.
Drie verskillende toeters? Hoe sal die ander motoriste en voetgangers ens. nou weet wat is die betekenis van die verskillende getoet. ‘n Toeter instrument is ‘n vereiste volgens wet en moet seker aan sekere vereistes voldoen om ‘n sterk waarskuwing aan ander voertuigbetuurders, voetgangers uit te stuur om ongelukke te kan voorkom wanneer hulle moontlik fouteer ook bv. diere in die pad ens. en behoort nie as ‘n uitnodiging aan iemand gerig te word nie.
Daar kort nog 1 . . . een vir Taxis
Gebruik die vragmotor toeter vir taxis. Ek raai dis die hardste toeter.
Waarom kan ek nie julle videos oopmaak nie. Nie een wil werk nie. Plaas asb tog ‘n link na ELKE artikel sodat mens dit asb kan kyk. Elke keer sien ek net ‘n skerm greep.